REFERAT ASUPRA PROIECTULUI DE DIPLOMĂ

**,,** **Aplicație web pentru gestionarea convocărilor și a cursurilor de perfecționare”**

elaborat de ***std*. *sg. maj. Ciobanu Iustin-Florin***

din Facultatea de Sisteme Electronice şi Informatice Militare

din Academia Tehnică Militară “FERDINAND I”

Proiectul elaborat de std. sg. maj. ***Ciobanu Iustin-Florin*** abordează un domeniu de mare actualitate şi importanţă pentru Sistemului Național de Apărare, Ordine Publică și Securitate Națională și anume managementul convocărilor și cursurilor de perfecționare desfășurate pentru creșterea nivelului de pregătire a militarilor și însușirea de noi competențe. Astfel, proiectarea, implementarea şi operaţionalizarea bazelor de date și a aplicațiilor web este deosebit de importantă la nivelul acestor entităţi deoarece fără acestea funcţionarea lor ar fi încetinită sau chiar întreruptă.

Soluția prezentată în acest proiect se adresează cadrelor militare, Sistemului Național de Apărare, Ordine Publică și Securitate Națională care doresc dezvoltarea unor competențe și însușirea de noi informații.

Prezenta lucrare de licenţă este structurată pe 8 capitole prezentate într-o succesiune logică, toate referindu-se la tematica acesteia, astfel:

Capitolul 1 prezintă tema proiectului, motivația și suportul implementării.

În capitolul 2 sunt prezentate condițiile inițiale, diagramele cazurilor de utilizare atât pentru convocări cât și pentru cursurile de perfecționare.

În capitolul 3 este realizată o prezentare a tehnologiilor web folosite in implementarea aplicației: Server Web, HTML, Javascript, CSS, PHP, Limbajul SQL.

În capitolul 4 este prezentată implementarea aplicației, serviciile ce au fost instalate și configurate pentru a putea dezvolta aplicația. Capitolul 4 mai cuprinde și modul de utilizare a aplicației pentru cele 2 module ale acesteia - Convocări și Cursuri de perfecționare.

Capitolul 5 prezintă testarea aplicației și cazurile de testare după care aplicația web a fost testată.

În capitolul 6 sunt prezentate concluziile aplicației și posibilitățile de dezvoltare ale acesteia.

Capitolul 7 este rezervat bibliografiei în care se gasesc documentele necesare elaborarii lucrării.

Capitolul 8 conține anexe care sunt necesare pentru explicarea detaliată a unor concepte.

Lucrarea dezvoltată conţine un şir de concluzii bine definite, un glosar de termeni tehnici şi o listă bibliografică.

În încheiere doresc să subliniez câteva din calităţile lucrării elaborate de std. sg. maj. Ciobanu Iustin-Florin:

* caracterul stiinţific şi bine documentat al proiectului, rezultat al căutarilor în lucrări de specialitate, reviste destinate tehnologilor prezentate, cât şi pe Internet;
* prezentarea principalelor modalităţi de proiectare, implementare şi operaţionalizare a bazelor de date și limbajului HTML si CSS, utilizate în prezent în Sistemul Național de Apărare, Ordine Publică și Securitate Națională.
* analiza modului de operare în diferite situaţii şi crearea unor scenarii bine definite;
* folosirea în cadrul proiectului a unei terminologii specializate pentru descrierea tehnologiilor utilizate în aplicația web;
* utilizarea celor mai noi tehnologii în realizarea lucrării practice;
* formularea unor concluzii realiste cât şi prefigurarea anumitor direcţii de cercetare ulterioară.

În concluzie, apreciez că lucrarea elaborată de stud. sg. maj. Ciobanu Iustin-Florin scoate în evidenţă calităţile profesionale ale autorului în abordarea unor probleme complexe și de actualitate într-un domeniu vital din cadrul Sistemului Național de Apărare, Ordine Publică și Securitate Națională. Consider că absolventul a rezolvat în condiţii bune cerinţele impuse şi sunt de acord cu susţinerea proiectului de diplomă în faţa comisiei.

Bucureşti, 3 Iulie 2019 **Col.conf.dr.ing.**

**Ion BĂDOI**