REFERAT ASUPRA PROIECTULUI DE DIPLOMĂ

**,,Asigurarea disponibilităţii sistemelor informatice**

**prin tehnologii de virtualizare”**

elaborat de ***student******Eana Lucian Alexandru***

din Facultatea de Sisteme Electronice şi Informatice Militare

din Academia Tehnică Militară

Proiectul elaborat de studentul Eana Lucian Alexandru abordează un domeniu de actualitate: asigurarea disponibilităţii datelor prin intermediul tehnologiilor de virtualizare. Prin intermediul tehnologiilor de virtualizare la nivelor sistemelor informatice se asigură disponibilitatea datelor la nivelul oricărei instituţii.

În cadrul acestei lucrări de licentă, sunt prezentate 7 capitole, capitolul 5 reprezentând partea practică.

În capitolul 1 este prezentată introducerea în tematica lucrării, motivul folosirii virtualizării şi principalele domenii în care aceasta este aplicată.

Capitolul 2 prezintă principalele motive ale folosirii tehnologiilor AMD, virtualizarea hardware asistată şi arhitectura conectării directe.

Capitolul 3 descrie principiile virtualizării oferite de IBM, prin micropartiţionare, liniile comune şi multiple partajate de procesor.

Capitolul 4 prezintă caracteristicile folosirii tehnologiilor de virtualizare de la INTEL prin izolarea serverelor, consolidarea şi migrarea live.

În capitolul 5 este prezentată partea practică a lucrării, prin configurarea mediilor de lucru dar şi a elementelor necesare pentru a le folosi.

Partea practică constă în implementarea soluției de virtualizare Vmware vSphere prin configurarea unui vCenter și gestionarea host-urilor pentru a permite funcționalități precum vMotion, load balancing și fault tolerance (protejarea unor mașini virtuale critice în caz de dezastru a unui host).

Lucrarea mai conţine concluziile autorului şi o listă bibliografică de actualitate.

În încheiere doresc să subliniez câteva din calităţile lucrării elaborate de studentul Eana Lucian Alexandru:

* caracterul științific și documentat al proiectului, rezultat al mai multor căutări în lucrări de specialitate, pe Internet, dar mai ales în standardele actuale ale acestor tehnologii;
* folosirea în cadrul proiectului a unei terminologii specializate pentru descrierea tehnologiilor utilizate;
* analiza detaliată a modului de operare;
* utilizarea unei game largi de tehnologii în cadrul proiectului.

În concluzie, apreciez că lucrarea elaborată de studentul Eana Lucian Alexandru scoate în evidenţă calităţile profesionale ale autorului în abordarea unor probleme complexe și de actualitate. Consider că diplomandul a rezolvat în condiţii bune cerinţele impuse şi sunt de acord cu susţinerea proiectului de diplomă în faţa comisiei.

Bucureşti, 3 Iulie 2019 Col. conf. dr. ing.

Ion BĂDOI