REFERAT ASUPRA PROIECTULUI DE DIPLOMĂ

**,,** ***Proiectarea şi realizarea unei aplicaţii informatice destinată planificării activităţilor didactice***

elaborat de ***stud*. *sg. maj. Covei Andrei-Mihai***

din Facultatea de Sisteme Electronice şi Informatice Militare

din Academia Tehnică Militară

Proiectul elaborat de stud. sg. maj. Covei Andrei-Mihai reuşeşte să implementeze un generator de orare care ajută instituţiile de învăţământ prin reducerea timpului şi a resurselor utilizate.

Scopul proiectului este de a implementa o aplicaţie destinată eficientizării planificarii activităţilor didactice în care orarul se generează automat pe baza datelor preluate din planul de învăţământ şi sarcina didactică a departamentului.

Pentru dezvoltarea aplicaţiei, absolventul a avut în vedere întelegerea următoarelor aspecte tehnologice:

* aprofundarea noţiunilor în ceea ce privește lucrul cu baze de date;
* utilizarea şi înţelegerea conceptelor de model-view-controller;
* implementarea unui algoritm de generare automată a activităţilor didactice;
* proiectarea unei interfeţe web pentru gestionarea şi vizualizarea datelor;
* configurarea unui server IISExpress pentru conectarea mai multor utilizatori din aceeaşi subreţea;
* utilizarea şi înţelegerea motorului razor pentru generarea elementelor html;

Proiectul este împărţit în 5 capitole astfel:

* Primul capitol cuprinde o scurtă introducere a proiectului, scopul şi structura acestuia, precum şi cazurile în care utilizatorul poate folosi aplicaţia;
* Capitolul 2 prezintă o descriere a tehnologiilor folosite în dezvoltarea aplicaţiei;
* Capitolul 3 cuprinde interfaţa de administrare şi gestionare a datelor, interfaţa de vizualizare a activităţilor didactice în funcţie de fiecare utilizator şi algoritmul de generare a orarului;
* Capitolul 4 conţine rezultatele obţinute în urma testelor pe date reale pentru a avea o imagine cât mai clară asupra planificarii didactice;
* In capitolul 5 prezintă concluziile şi direcţiile viitoare de cercetare ale aplicaţiei.

În incheiere doresc sa pun în evidenţă câteva din calităţile lucrării realizate de stud. sg. maj. Covei Andrei – Mihai:

* caracterul ştiinţific al proiectului, obţinut din informaţiile disponibile pe Internet;
* implementarea unei aplicaţii web care rezolvă problema planificării activităţilor didactice;
* folosirea mai multor limbaje de programare în dezvoltarea aplicaţiei;

În concluzie, apreciez ca lucrarea elaborată de stud. sg. maj. Covei Andrei – Mihai scoate în evidenţă abilitatea autorului de a aborda cu succes o problemă complexă. Consider că, absolventul a rezolvat în condiţii foarte bune cerinţele impuse şi sunt de acord cu susţinerea proiectului de diplomă în faţa comisiei.

Bucureşti, 03 Iulie 2019 Col. conf. dr. ing.

Ion BĂDOI