REFERAT ASUPRA PROIECTULUI DE DIPLOMĂ

**,,** ***Aplicaţie web privind programarea online a cetăţenilor pentru depunerea cererilor de eliberare a paşapoartelor simple*”**

elaborat de ***std*. *plt. maj. Tănasie Diana***

din Facultatea de Sisteme Electronice şi Informatice Militare

din Academia Tehnică Militară „Ferdinand I”

Proiectul elaborat de stud. plt. maj. Tănasie Diana abordează un domeniu de actualitate şi importanţă pentru instituţii precum cea a paşapoartelor, mai exact programarea online a cetăţenilor pentru depunerea cererilor de eliberare a paşapoartelor simple. Astfel, proiectarea, implementarea şi operaţionalizarea bazelor de date și a aplicațiilor web este deosebit de importantă la nivelul acestor entităţi.

Proiectul işi propune crearea unui mediu online care sa îi ajute pe cetaţeni să se programeze atunci când doresc sa işi efectueze un paşaport. Aceasta interfata a fost implementata atat din punctul de vedere al cetăţenilor, dar şi pentru administratorii sistemului prin care va fi posibilă managerierea tuturor programărilor, dar si a sucursalelor din întreaga ţară.

Prezenta lucrare de licenţă este structurată pe 10 capitole prezentate într-o succesiune logică, toate referindu-se la tematica acesteia, astfel:

Capitolul 1 prezintă generalități privind aplicațiile web, modul de funcționare, mediul de lucru și avantajele oferite de acestea. Importanța aplicațiilor web este susținută de funcționalitățile pe care acestea le prezintă.

În capitolul 2 este prezentat mediul de lucru folosit pentru implementarea aplicației și anume Visual Studio 2017 care aduce o serie de îmbunătățiri față de versiunile anterioare. Realizarea aplicației a fost posibilă prin folosirea unor pachete care au facilitat scrierea codului.

Capitolul 3 surprinde prezentarea limbajului de programare C#, limbaj orientat pe obiecte, care permite dezvoltarea aplicațiilor într-o manieră sigură și robustă care să ruleze pe .NET Framework.

În capitolul 4 se va prezenta platforma de dezvoltare ASP.NET , sistemul de autentificare pe care acesta îl folosește.

În capitolul 5 este prezentat mediul de lucru Microsoft SQL Server 2012. Aplicația a folosit acest mediu de lucru pentru crearea, stocarea și administrarea datelor folosite din cadrul bazei de date.

În capitolul 6 este prezentat framework-ul front-end HTML, folosit pentru a implementa interfață grafică a aplicației.

În capitolul 7 sunt prezentate framework-urile BOOTSTRAP, alături de CSS, JSON și JavaScript, cu ajutorul cărora s-a realizat implementarea atât a interfeței cât și a functionalitatilor.

În capitolul 8 se prezintă proiectarea și implementarea aplicației.

În capitolul 9 sunt prezentate noțiuni teoretice despre testarea software,cazuri de testare și un exemplu de testare a aplicației.

În capitolul 10 sunt prezentate concluziile și direcțiile ulterioare de cercetare.

Pentru realizarea aplicaţiei practice studenta a avut în vedere utilizarea celor mai noi tehnologii. Lucrarea dezvoltată conţine un şir de concluzii bine definite, un glosar de termeni tehnici şi o listă bibliografică.

În încheiere doresc să subliniez câteva din calităţile lucrării elaborate de std. plt. maj.Tănasie Diana:

* caracterul stiinţific şi bine documentat al proiectului, rezultat al căutarilor în lucrări de specialitate, reviste destinate tehnologilor prezentate cât şi pe Internet;
* prezentarea principalelor modalităţi de proiectare, implementare şi operaţionalizare a bazelor de date și limbajului C#, utilizate în prezent de organizaţiile din cadrul Administrației Naționale a Penitenciarelor;
* analiza modului de operare în diferite situaţii şi crearea unor scenarii bine definite;
* folosirea în cadrul proiectului a unei terminologii specializate pentru descrierea tehnologiilor utilizate în aplicația web;
* utilizarea celor mai noi tehnologii în realizarea lucrării practice;
* formularea unor concluzii realiste cât şi prefigurarea anumitor direcţii de cercetare ulterioară.

În concluzie, apreciez că lucrarea elaborată de stud. plt. maj. Tănasie Diana scoate în evidenţă calităţile profesionale ale autorului în abordarea unor probleme complexe și de actualitate într-un domeniu vital din cadrul Direcţiei Generale de Paşapoarte. Consider că absolventul a rezolvat în condiţii bune cerinţele impuse şi sunt de acord cu susţinerea proiectului de diplomă în faţa comisiei.

Bucureşti, 3 Iulie 2019 Col. conf. dr. ing.

Ion BĂDOI