REFERAT ASUPRA PROIECTULUI DE DIPLOMĂ

**,, SIMULAREA ACȚIUNUILOR OFENSIVE IN CONTEXTUL RĂZBOIULUI CIBERNETIC”**

elaborat de ***std*. *sg. maj.*** ***Bănuță Mihai Damian***

din Facultatea de Sisteme Electronice și Informatice Militare

din Academia Tehnică Militară

Proiectul elaborat de std. sg. maj. Bănuță Mihai Damian abordează un domeniu de mare actualitate și importanță pentru domeniul cibernetic, simularea actiunilor de lupta prin construirea unui cyber-range. Astfel, proiectarea, implementarea soluțiilor de antrenament, precum si prezentarea principalelor vectori de atac prezinta o importanta deosebita in dezvoltarea unei echipe ofensive in domeniul informatic.

Soluția prezentată în acest proiect se adresează persoanelor cu un nivel mediu de cunoaștere in domeniul securității, fiind o prima provocare pentru îmbunătățirea capabilităților ofensive ale acestora.

Prezenta lucrare de licență este structurată pe 5 capitole prezentate într-o succesiune logică, toate referindu-se la tematica acesteia, astfel:

Capitolul 1 contine motivatia temei alese si platformele folosite pentru crearea mediului de antrenament.

În capitolul 2 este prezentat contextul cibernetic, principalii actori de lupta si mentalitatea corespunzatoare pe care o echipa ofensiva ar trebui sa o detina.

În capitolul 3 se regasesc fazele operatiunilor de atac si cei mai cunoscuti vectori de atac; mediul informatic ce ajuta la realizarea acestora este *Kali 2017.1*.

În capitolul 4 este prezentată platforma de antrenament, structurata pe doua nivele, bazate pe dificultate, ce contin provocari din mai multe domenii informatice de activitate.

Capitolul 5 incheie lucrarea prin precizarea concluziilor si posibile directii de cercetare ulterioare.

Pentru realizarea aplicației practice studentul a avut în vedere utilizarea celor mai noi tehnologii.

Lucrarea dezvoltată conține un șir de concluzii bine definite, un glosar de termeni tehnici și o listă bibliografică.

În încheiere doresc să subliniez câteva din calitățile lucrării elaborate de std. sg. maj. Bănuță Mihai Damian:

* caracterul științific și bine documentat al proiectului, rezultat al căutărilor în lucrări de specialitate, reviste destinate tehnologilor prezentate cât și pe Internet;
* prezentarea fazelor de atac, ținute la curent cu noi tendințe de securitate;
* analiza modului de gândire în diferite situații ofensive si clasificarea entităților din acest domeniu;
* clasificarea si exemplificarea celor mai cunoscute tehnici ofensive, acoperind mai multe planuri informatice;
* utilizarea celor mai noi tehnologii în realizarea lucrării practice;
* formularea unor concluzii realiste cât și prefigurarea anumitor direcții de cercetare ulterioară.

În concluzie, apreciez că lucrarea elaborată de std. sg. maj. Bănuță Mihai Damian scoate în evidentă calitățile profesionale ale autorului în abordarea unor probleme complexe și de actualitate într-un domeniu vital din cadrul securității informatice. Consider că absolventul a rezolvat în condiții foarte bune cerințele impuse și sunt de acord cu susținerea proiectului de diplomă în fata comisiei.

București, 02 Iulie 2019 Col. conf. dr. ing.

Ion BĂDOI