REFERAT ASUPRA PROIECTULUI DE DIPLOMĂ

**,,*Atacuri cibernetice. Tipuri de atacuri cibernetice***

***și modalități de respingere a acestora*”**

elaborat de ***stud*. *sg. maj. Ionel Andrei-Ștefan***

din Facultatea de Sisteme Electronice şi Informatice Militare

din Academia Tehnică Militară “Ferdinand I”

Proiectul elaborat de stud. sg. maj. Ionel Andrei-Ștefan abordează un domeniu de actualitate şi importanţă pentru domeniile de apărare, ordine publică și siguranţă naţională dar şi pentru organizaţii, companii şi instituţii publice civile. Cunoașterea principalelor atacuri moderne și a modului de operare al acestora este primul pas pentru îmbunătățirea securității.

Proiectul îşi propune să realizeze crearea unui mediu controlat de testare al atacurilor cibernetice prin implementarea unei strategii de securitate și studierea modului în care contramăsurile implementate duc la respingerea unor vectori de atac.

Prezenta lucrare de licenţă este structurată pe 6 capitole prezentate într-o succesiune logică, toate referindu-se la tematica acesteia, astfel:

Capitolul 1 prezintă importanța temei alese, scopul și obiectivele lucrării, metodologia de cercetare, precum și o scurtă descriere a proiectului pe capitole.

Capitolul 2 descrie pe scurt atacurile cibernetice moderne și prezintă o clasificare a vectorilor de atac pe baza mecanismelor utilizate.

Capitolul 3 cuprinde o prezentare a tehnologiilor existente pentru monitorizarea și detectarea amenințărilor cibernetice, precum și a mediilor de analiză a vectorilor de atac cunoscuți.

Capitolul 4 descrie un scenariu fictiv de atac asupra unei rețele, respectând fazele unui Advance Persistent Threat.

Capitolul 5 prezintă concluziile acestei lucrări și direcțiile viitoare pentru cercetare în acest domeniu.

Capitolul 6 cuprinde referințele bibliografice ale surselor pentru documentare folosite în elaborarea acestui proiect.

Pentru realizarea aplicaţiei practice studentul a avut în vedere utilizarea celor mai noi tehnologii, iar implementarea atacurilor s-a realizat conform scenariului definit cu maşini virtuale potrivite unei organizații de mici dimensiuni.

Lucrarea dezvoltată conţine un şir de concluzii bine definite şi o listă bibliografică.

În încheiere doresc să subliniez câteva din calităţile lucrării elaborate de stud. sg. maj. Ionel Andrei-Ștefan:

* caracterul stiinţific şi bine documentat al proiectului, rezultat al căutarilor în lucrări de specialitate, reviste destinate tehnologilor prezentate cât şi pe Internet;
* prezentarea principalelor atacurilor cibernetice moderne;
* analiza modului de operare în diferite situaţii şi creearea unor scenarii bine definite;
* folosirea în cadrul proiectului a unei terminologii specializate pentru descrierea tehnologiilor utilizate;
* utilizarea celor mai noi tehnologii în realizarea lucrării practice;
* formularea unor concluzii realiste cât şi prefigurarea anumitor direcţii de cercetare ulterioară.

În concluzie, apreciez că lucrarea elaborată de stud. sg. maj. Ionel Andrei-Ștefan scoate în evidenţă calităţile profesionale ale autorului în abordarea unor probleme complexe și de actualitate într-un domeniu vital privind securitatea fiecărei organizaţii. Consider că absolventul a rezolvat în condiţii foarte bune cerinţele impuse şi sunt de acord cu susţinerea proiectului de diplomă în faţa comisiei.

Bucureşti, 2 Iulie 2019 Col. conf. dr. ing.

Ion BĂDOI